Επικίνδυνος Διάπλους

Ο Επικίνδυνος Διάπλους (αγγλ.: Dangerous Crossing) είναι δραματική ταινία μυστηρίου αμερικανικής παραγωγής του 1953 σε σκηνοθεσία Τζόζεφ Μ. Νιούμαν και σενάριο των Τζων Ντίκσον Καρ και Λέο Τάουνσεντ βασισμένο στη ραδιοφωνική εκπομπή «Καμπίνα B-13» του Τζων Ντίκσον Καρ (1943). Πρωταγωνιστούν οι Ζιν Κρέιν, Μάικλ Ρένι και Καρλ Μπετς.

 Η όμορφη Ρουθ Στάντον και ο Τζακ Μπόουμαν είναι ένα νιόπαντρο ζευγάρι και πρόκειται να απολαύσουν τον μήνα του μέλιτος σε ένα κρουαζιερόπλοιο διασχίζοντας τον Ατλαντικό. Η χαρά και ο ενθουσιασμός της Ρουθ δε θα κρατήσουν για πολύ. Με το που επιβιβάζονται ο άντρας της εξαφανίζεται και αυτή καταφεύγει στις αρχές του πλοίου για την ανεύρεσή του. Η έκπληξή της θα είναι ακόμη μεγαλύτερη όταν θα της ανακοινωθεί ότι δεν είναι καταγεγραμμένη με το όνομα του άντρα της (Μπόουμαν) αλλά με το δικό της (Στάντον) και ουσιαστικά ταξιδεύει μόνη της. Η απουσία έστω και μιας μαρτυρίας που να επιβεβαιώνει την ύπαρξη του άντρα της θα οδηγήσει στο συμπέρασμα ότι ο σύζυγος της είναι μόνο στη φαντασία της Ρουθ και ότι η ίδια παρουσιάζει συμπτώματα ψυχωτικής υστερίας. Ο γιατρός του πλοίου δρ. Μάνινγκ θα αναλάβει τη φροντίδα της Ρουθ και θα προσπαθήσει να λύσει το μυστήριο της εξαφάνισης. Η Ρουθ θα δεχθεί ένα τηλεφώνημα από τον σύζυγό της τον Τζακ, ο οποίος θα αναφέρει ότι είναι στο πλοίο αλλά κρύβεται γιατί κινδυνεύει η ζωή του. Με διαταγή του καπετάνιου θα αρχίσει έρευνα στο πλοίο για τον εντοπισμό του και όταν δε θα προκύψει τίποτα θα τεθεί θέμα αμφισβήτησης της διανοητικής κατάστασης της Ρουθ. Η αμφισβήτηση θα κορυφωθεί όταν μετά από προσωπική έρευνα του γιατρού θα διαπιστωθεί ότι ποτέ δεν παντρεύτηκε και ταξιδεύει μόνη. Ένα δεύτερο όμως τηλεφώνημα από τον άντρα της θα προκαλέσει στη Ρουθ υστερικό σοκ και μετά από πίεση του γιατρού θα αποκαλύψει λεπτομέρειες από το παρελθόν της. Στη συνέχεια, ο Τζακ αποκαλύπτεται ότι είναι ο Μπάρλοου, ο τρίτος αξιωματικός του πλοίου, ο οποίος εν τω μεταξύ βρίσκεται υπό τη φροντίδα του Δρ. Μάνινγκ ισχυριζομενος ότι είναι άρρωστος. Όταν μαθαίνει ότι η Ρουθ είναι κλειδωμένη στη καμπίνα της, ζητά από την καμαριέρα να της επιτρέψει να βγει. Όταν συναντηθούν ξανά, ο Τζακ προσπαθεί να ρίξει τη Ρουθ στη θάλασσα (αναφέροντας τα χρήματα της κληρονομιάς που θα είχε ως κίνητρο), αλλά τον σταμάτα ο Δρ. Μάνινγκ, ο οποίος την ακολούθησε. Τελικά πέφτει ο Τζακ στη θάλασσα μετά από μια πάλη με τον Δρ. Μάνινγκ. Αργότερα, ο Δρ. Μάνινγκ παρηγορεί τη Ρουθ, και ο καπετάνιος ζητά συγγνώμη για όλους όσους δεν την πίστεψαν και εξηγεί ότι η καμαριέρα ομολόγησε την εμπλοκή της. Ζιν Κρέν ως Ρουθ Στάντον Μπόουμαν Μάικλ Ρένι ως Δρ. Πωλ Μάνινγκ Μαξ Σοουάλτερ ως Τζιμ Λόγκαν Καρλ Μπετς ως Τζακ Μπόουμαν Μαίρη Άντερσον ως Άννα Κουίν Μάρτζορι Χόσιελ ως Κέι Πρέντις Ουίλις Μπούτσι ως Καπετάνιος Πίτερς Ιβόν Πίτι ως κυρία Μπρίτζες Η ραδιοφωνική εκπομπή «Καμπίνα B-13» ήταν πολύ δημοφιλής όταν μεταδόθηκε το 1943 και είχε προσαρμοστεί για την τηλεόραση το 1948.Τα δικαιώματα ταινίας αγοράστηκαν από την 20th Century Fox, η οποία ξεκίνησε την παραγωγή το 1952 με το όνομα «Ship Story». Οι Κόριν Κάλβερτ και ο Γκάρι Μέριλ προορίζονταν να ήταν οι πρωταγωνιστές. Ο Τζόζεφ Μ. Νιούμαν προοριζόταν αρχικά να σκηνοθετήσει μια ταινία με τίτλο «Η Επιδρομή» (The Raid), αλλά είχε ζητήματα σχετικά με το καστ και ο σκηνοθέτης είχε συμβόλαιο με το στούντιο, οπότε τον μετέφεραν στον Επικίνδυνο Διάπλου.Τελικά οι πρωταγωνιστικοί ρόλοι ανατέθηκαν στους πρωταγωνιστές της Fox Ζιν Κρέιν και Μάικλ Ρένι. Τα γυρίσματα ξεκίνησαν τον Ιανουάριο του 1953.Ο Τζόζεφ Νιούμαν αργότερα αναφέρθηκε στην ταινία λέγοντας ότι «ήταν μια πολύ χαμηλού προϋπολογισμού ταινία επειδή εκείνη την εποχή η 20th Century Fox ήθελε να μειώσει το κόστος παραγωγής. Αλλά νομίζω ότι ήταν ένα καλό μυστήριο. Η Κρέιν και ο Ρένι ήταν και οι δύο ευχάριστοι άνθρωποι και πολύ καλοί στη συνεργασία τους». Οι New York Times έδωσαν μια μεικτή κριτική, σημειώνοντας: «Παρόλο που διατηρεί μια απόκοσμη ποιότητα και αγωνία στο πρώτο μισό της ταινίας, ο Επικίνδυνος Διάπλους, που κυκλοφόρησε χθες, είναι μόνο μια ελαφρώς συναρπαστική περιπέτεια... Ενώ τα ηχητικά εφέ, η μουσική υπόκρουση και οι σκηνές στο πλοίο προσδίδουν μια ιδιαίτερη γοητεία στο μελόδραμα, η ερμηνεία του ηθοποιού προσθέτει λίγη ένταση στις εξελίξεις, δεδομένου ότι η πολιορκημένη κληρονόμος Ζιν Κρέιν είναι όμορφη αλλά δεν είναι απολύτως πειστική στον ρόλο... Ο Επικίνδυνος Διάπλους στην πραγματικότητα είναι ενδιαφέρων μόνο ως μέρος του ταξιδιού... Κατά τα άλλα, είναι ένα συνηθισμένο ταξίδι». Οι κριτικές ανασκόπησης στην ιστοσελίδα Rotten Tomatoes δίνουν βαθμολογία θετικής έγκρισης σε ποσοστό 75%, με βάση 18 κριτικές και μέση βαθμολογία 7/10. Επικίνδυνος Διάπλους στην IMDb Επικίνδυνος Διάπλους στο AllMovie Το τρέιλερ της ταινίας στο YouTube